[UPDATE] ส่งพัสดุเงินสะพัด Flash Express ระดมทุน 3,000 ล้าน
หลังจากเมื่อไม่นานมานี้มีข่าวว่าเคอรี่ เอ็กซ์เพรส บริษัทขนส่งพัสดุยักษ์ใหญ่จากฮ่องกงกำลังจะนำธุรกิจในประเทศไทย แยกออกมาจดทะเบียนเข้าตลาดหลักทรัพย์  มาวันนี้ แฟลช เอ็กซ์เพรส ขนส่งพัสดุน้องใหม่สัญชาติไทยก็ได้ประกาศรับเงินระดมทุน 200 ล้านดอลลาร์สหรัฐ คิดเป็นมูลค่าราว 6,000 ล้านบาท
12 ต.ค. 2563

[UPDATE] ส่งพัสดุเงินสะพัด Flash Express ระดมทุน 3,000 ล้าน โดยกลุ่มปตท. กลุ่มกระทิงแดง และ กลุ่มกรุงศรี
ธุรกิจส่งพัสดุ ถือเป็นหนึ่งในกลุ่มธุรกิจที่มาแรงที่สุดในปีนี้
หลังจากเมื่อไม่นานมานี้มีข่าวว่าเคอรี่ เอ็กซ์เพรส บริษัทขนส่งพัสดุยักษ์ใหญ่จากฮ่องกงกำลังจะนำธุรกิจในประเทศไทย แยกออกมาจดทะเบียนเข้าตลาดหลักทรัพย์
มาวันนี้ แฟลช เอ็กซ์เพรส ขนส่งพัสดุน้องใหม่สัญชาติไทยก็ได้ประกาศตั้งเป้ารับเงินระดมทุน 200 ล้านดอลลาร์สหรัฐ คิดเป็นมูลค่าราว 6,000 ล้านบาท (ทางแฟลชให้ข้อมูลเพิ่มเติมมาว่า สามารถยืนยันการระดมทุนได้แล้ว 3,000 ล้านบาท และ อยู่ในระหว่างการเจรจาอีก 3,000 ล้านบาท)
╔═══════════╗
อีกครั้งกับกรณีศึกษาธุรกิจมากมายที่จะช่วยเปิดกว้างมุมมองความรู้ของคุณ
ใน ลงทุนแมน 13.0 เล่มล่าสุด สั่งซื้อได้แล้ววันนี้ที่
Lazada: 
Shopee: 
╚═══════════╝
การระดมทุนครั้งนี้ ถือเป็นการระดมทุนซีรีส์ D โดยผู้ให้เงินระดมทุนต่างเป็นกลุ่มทุนยักษ์ใหญ่นำโดย บริษัท ปตท. น้ำมันและการค้าปลีก จำกัด (มหาชน) หรือ OR ซึ่งบริษัทนี้กำลังจะเข้าตลาดหลักทรัพย์เร็ว ๆ นี้เช่นกัน
ผู้ให้เงินระดมทุนรายอื่นคือ Durbell บริษัทจัดจำหน่ายในกลุ่มกระทิงแดง และ Krungsri Finnovate บริษัทที่ลงทุนในสตาร์ตอัปจากกลุ่มกรุงศรี
แล้ว แฟลช เอ็กซ์เพรส มีรายได้ขนาดไหน
จากข้อมูลล่าสุด ถึงแม้ว่า แฟลช เอ็กซ์เพรส จะเป็นบริษัทขนส่งพัสดุน้องใหม่ แต่ก็มีผลประกอบการที่โตระเบิด
ปี 2561 รายได้ 47 ล้านบาท ขาดทุน 183 ล้านบาท
ปี 2562 รายได้ 2,123 ล้านบาท ขาดทุน 1,666 ล้านบาท
จะเห็นได้ว่ารายได้เติบโตมาก ส่วนการขาดทุนน่าจะเป็นธรรมดาของการขยายธุรกิจในช่วงแรก โดยเฉพาะธุรกิจขนส่ง ที่ต้องลงทุนในรถขนส่งสินค้า ระบบการจัดการต่างๆ รวมถึงโปรโมชันที่ต้องทำให้แข่งขันได้กับผู้เล่นรายอื่นที่อยู่ในตลาด
โดย แฟลช เอ็กซ์เพรส ได้ขยายจุดขนส่งจาก 1,100 แห่ง เป็น 5,000 แห่ง ในปีเดียว
และปริมาณการขนส่งพัสดุเพิ่มขึ้นจาก 50,000 ชิ้นต่อวัน เป็น 1,000,000 ชิ้นต่อวัน ภายในปีเดียวเช่นกัน..
เมื่อเรามองไปยังอุตสาหกรรมขนส่งพัสดุในประเทศไทย
ไปรษณีย์ไทย รายได้ 27,531 ล้านบาท
อายุบริษัท 137 ปี
เคอรี่ เอ็กซ์เพรส (ประเทศไทย) รายได้ 19,895 ล้านบาท
อายุบริษัท 14 ปี
ลาซาด้า เอ็กซ์เพรส รายได้ 6,845 ล้านบาท
อายุบริษัท 5 ปี
แฟลช เอ็กซ์เพรส รายได้ 2,123 ล้านบาท
อายุบริษัท 3 ปี
นิ่มเอ็กซ์เพรส รายได้ 1,020 ล้านบาท
อายุบริษัท 8 ปี
เอสซีจี ยามาโตะ เอ็กซ์เพรส รายได้ 612 ล้านบาท
อายุบริษัท 4 ปี
พัสดุภัณฑ์ไทย รายได้ 573 ล้านบาท
อายุบริษัท 16 ปี
จะเห็นได้ว่าแฟลช เอ็กซ์เพรส เป็นบริษัทไทยที่สามารถเติบโตได้อย่างรวดเร็วจนกลายมาเป็นแบรนด์ส่งพัสดุที่มีรายได้อันดับที่ 4 แต่ถ้าไม่นับรวมผู้เล่นต่างประเทศ คือ เคอรี่ และลาซาด้า เอ็กซ์เพรส ก็จะทำให้แฟลช เอ็กซ์เพรส ก้าวขึ้นมาเป็นบริษัทไทยอันดับ 2 เป็นรองเพียงแค่ ไปรษณีย์ไทย
จากการได้รับเงินระดมทุนในรอบนี้ คุณคมสันต์ แซ่ลี CEO ของแฟลชได้ระบุว่าจะนำเงินระดมทุนดังกล่าวไปขยายการให้บริการ และขยายธุรกิจไปยังตลาดอื่น ๆ ในภูมิภาคเอเชียตะวันออกเฉียงใต้เพิ่มเติม
นอกจากนี้ ทางบริษัทก็ยังเตรียมพร้อมที่จะพัฒนาเทคโนโลยีที่จะช่วยให้ระบบการขนส่งพัสดุ และลอจิสติกส์มีประสิทธิภาพมากยิ่งขึ้นเพื่อช่วยให้ธุรกิจขนาดเล็ก และกลางมีต้นทุนในการทำธุรกิจที่ต่ำลง
อีกมุมที่น่าสนใจก็คือ การที่ OR เจ้าของเชนปั๊มน้ำมัน และพื้นที่ค้าปลีกของปตท. 
ที่มีสาขาอยู่ 2,213 แห่งทั่วประเทศไทย กลายมาเป็นผู้ระดมทุนหลักในรอบนี้
เรื่องนี้ก็เดาไม่ยากว่าทั้ง 2 บริษัทจะเกิด Synergy ระหว่างกัน
แฟลชน่าจะได้พื้นที่จุดบริการที่ปั๊มน้ำมันทั่วประเทศทันที อีก 2,213 แห่ง
ในขณะที่ OR ก็จะได้ผลตอบแทนจากการเติบโตแบบก้าวกระโดดของแฟลช
อย่างไรก็ตาม แม้ว่าเราจะเห็นได้ว่าธุรกิจขนส่งพัสดุจะโตระเบิดก็จริง
แต่สิ่งที่เกิดขึ้นตามมาอย่างหลีกเลี่ยงไม่ได้
ก็คือการแข่งขันที่ราคา ที่ปัจจุบันก็ไม่ต่างอะไรไปจากทะเลเลือด
ซึ่งเราก็ต้องติดตามกันต่อไปว่าธุรกิจขนส่งพัสดุจะเติบโตไปได้ถึงเท่าไร 
และการแข่งขันจะรุนแรงกว่านี้ หรือไม่
หากการแข่งขันยังทวีความรุนแรงต่อไป
คนที่ได้ประโยชน์ก็ไม่ใช่ใครที่ไหน
แต่เป็นผู้บริโภคอย่างเรานั่นเอง..
----------------------
อีกครั้งกับกรณีศึกษาธุรกิจมากมายที่จะช่วยเปิดกว้างมุมมองความรู้ของคุณ
ใน ลงทุนแมน 13.0 เล่มล่าสุด สั่งซื้อได้แล้ววันนี้ที่
Lazada: 
Shopee: 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-กรมพัฒนาธุรกิจการค้า
-งบการเงินปี 2562 บริษัทไปรษณีย์ไทย